FINANSIJSKI PLAN

DOO FONDA ZA ZAŠTITU ŽIVOTNE SREDINE

ZA 2025. GODINU

**S A D R Ž A J**

[I UVOD 3](#_Toc195614771)

[II PLAN PRILIVA 4](#_Toc195614772)

[III PLAN ODLIVA 6](#_Toc195614773)

[1. INVESTICIONA ULAGANJA I TEKUĆE ODRŽAVANJE 8](#_Toc195614774)

[2. RASHODI TEKUĆEG POSLOVANJA 9](#_Toc195614775)

[3. OBAVEZE IZ PRETHODNE POSLOVNE GODINE 13](#_Toc195614776)

[4. OBAVEZA ZA POREZ NA DOBIT 14](#_Toc195614777)

[5. STANJE NA KRAJU GODINE 14](#_Toc195614778)

[IV REALIZACIJA FINANSIJSKOG PLANA 14](#_Toc195614779)

## I UVOD

Polazne osnove za izradu Finansijskog plana Eko-fonda za 2025. godinu su: Program rada za 2024. godinu, Izvještaj o realizaciji finansijskog plana za 2024. godinu i planirani prilivi po osnovu eko-naknada kroz princip „zagađivač plaća” shodno Uredbi o visini naknada, načinu obračuna i plaćanja naknada zbog zagađivanja životne sredine(„Sl. list RCG”, br. 26/97, 9/00, 52/00, „Sl. list CG”, br. 33/08, 5/09, 64/09, 40/11, 49/11, 119/22)., kao i sredstava prikupljenih od emisionih kredita po osnovu Javne aukcije shodno Uredbi o aktivnostima odnosno djelatnostima koje emituju gasove sa efektom staklene bašte („Službeni list CG“, br. 8/20) za koje se izdaje dozvola za emisiju gasova sa efektom staklene bašte u 2024. godini.

Način finansiranja Eko-fonda, propisan je članom 76 Zakona o životnoj („Službeni list CG”, broj 52/16, 73/19, 84/24), pri čemu se stavom 3 utvrđuje da se sredstva za rad Eko-fonda obezbjeđuju iz: budžeta Crne Gore; sredstava eko-naknada; kredita, donacija i pomoći; instrumenata, programa i fondova Evropske unije, Ujedinjenih nacija i međunarodnih organizacija; stranih ulaganja namijenjenih zaštiti životne sredine i drugih izvora u skladu sa zakonom. U skladu sa članom 6 stav 2 Odluke o osnivanju Fonda za zaštitu životne sredine, sredstva se utvrđuju i koriste u skladu sa finansijskim planom Eko-fonda, dok je članom 8 stav 1 alineja 4 Odluke utvrđeno da Vlada Crne Gore (Osnivač) daje saglasnost na finansijski plan Društva.

 Na osnovu člana 77 stav 2 alineja 3 Zakona o životnoj sredini, člana 7 Uredbe o visini naknada, načinu obračuna i plaćanja naknada zbog zagađivanja životne sredine i člana 18 Zakona o upravnom postupku, Agencija za zaštitu životne sredine donosi rješenja po osnovu kojih obveznici plaćaju eko-naknade, i to:

* Naknadu za uvoz supstanci koje oštećuju ozonski omotač;
* Naknadu za ispuštanje zagađujućih materija u vazduh;
* Naknadu za stvaranje i deponovanje opasnog otpada.

U skladu sa članom 62 stav 11 Zakona o upravljanju otpadom („Sl.list CG“, br.34/24. 92/24), prodavac lagane plastične kese za nošenje, debljine zida više od 50 mikrona, plaća naknadu. Sredstva od naknade uplaćuju se na račun Fonda za zaštitu životne sredine i mogu se koristiti samo za finansiranje i kofinansiranje aktivnosti podizanja svijesti i pružanja informacija javnosti i kampanja za štetnost upotrebe plastičnih kesa na životnu sredinu.

U skladu sa Uredbom o naknadi koju plaća prodavac lagane plastične kese za nošenje, debljine zida više od 50 mikrona ("Službeni list CG", br. 105/24) ista se obračunava na osnovu mjesečnog izvještaja o količini kesa koju je prodavac stavio u promet. Prodavac dostavlja izvještaj organu uprave nadležnom za poslove zaštite životne sredine. Visina naknade koju plaća prodavac lagane plastične kese za nošenje, debljine zida više od 50 mikrona iznosi 0,03 € po komadu.

Shodno Uredbi o aktivnostima odnosno djelatnostima koje emituju gasove sa efektom staklene bašte za koje se izdaje dozvola za emisiju gasova sa efektom staklene bašte, Eko-fond ostvaruje prihode od Javne aukcije koja se sprovodi na osnovu poziva za dodjelu emisionih kredita, koji raspisuje organ državne uprave nadležan za zaštitu životne sredine, i po tom osnovu su planirani prilivi u 2025. godini. Takođe, Uredbom je data mogućnost prenosa emisionih kredita u iznosu od 0,1% minimalne cijene emisionog kredita koja iznosi 24€/tCO2.

## II PLAN PRILIVA

Finansijski plan Fonda za zaštitu životne sredine za 2025. godinu bazira se na zakonom propisanim izvorima finansiranja Eko-fonda i to:

Godišnjim naknadama po osnovu izdatih rješenja od strane Agencije za zaštitu životne sredine na osnovu člana 7 Uredbe o visini naknada, načinu obračuna i plaćanja naknada zbog zagađivanja životne sredine:

- Naknada za uvoz supstanci koje oštećuju ozonski omotač, naknada za ispuštanje zagađujućih materija u vazduh i naknada za stvaranje i deponovanje opasnog otpada;

Mjesečnim naknadama po osnovu izdatih rješenja od strane Agencije za zaštitu životne sredine u skladu sa članom 62 stav 11 Zakona o otpadu, prodavac lagane plastične kese za nošenje, debljine zida više od 50 mikrona, plaća naknadu. Sredstva od naknade uplaćuju se na račun Fonda za zaštitu životne sredine i mogu se koristiti samo za finansiranje i kofinansiranje aktivnosti podizanja svijesti i pružanja informacija javnosti i kampanja za štetnost upotrebe plastičnih kesa na životnu sredinu.

Sredstvima prikupljenim od emisionih kredita u skladu sa članom 3 Uredbe o aktivnostima odnosno djelatnostima koje emituju gasove sa efektom staklene bašte za koje se izdaje dozvola za emisiju gasova sa efektom staklene bašte.

Ukupni planirani prilivi Eko-fonda za 2025. godinu po osnovu eko-naknada, naknada za promet plastičnih kesa, po osnovu naknada od prodaje emisionih kredita putem Javne aukcije, GEF-a, CMSR-a, Danube Region Programme ESINERGY i granta Zelenog klimatskog fonda, uključujući i prenijeto stanje iz prethodne poslovne godine iznose **40.510.794,00 €.** U narednoj tabeli dat je prikaz planiranih priliva u 2025. godini.

|  |  |  |  |  |
| --- | --- | --- | --- | --- |
| Tabela 1: Pregled prihoda[[1]](#footnote-1) |   |   |   |   |
|  | **PRIHODI** | **Ostvareni prilivi u 2024. godini** | **Izdata rješenja u 2024. godini**  | **Potraživanja 31.12.2024.** | **Planirani prilivi u 2025. godini** |
| 1.1. | Prihodi po osnovu eko-naknada | 457.424,35 € | 505.029,37 € | 371.319,43 € | 450.000,00 € |
| 1.1.1. | Prihodi po osnovu naknada za ispuštanje zagađujućih materija u vazduh | 0,00 € | 2.636,21 € | 2.636,21 € | 3.000,00 € |
| 1.1.2. | Prihodi po osnovu naknada za stvaranje opasnog otpada | 432.424,35 € | 451.609,39 € | 342.899,45 € | 447.000,00 € |
| 1.1.3. | Prihodi po osnovu naknada za uvoz supstanci koje uništavaju ozonski omotač | 0,00 € | 0,00 € | 0,00 € | 0,00 € |
| 1.2. | Prihodi po osnovu javne aukcije za prodaju emisionih kredita | 10.706.193,60 € | 12.847.432,35 € | 2.141.238,75 € | 7.300.000,00 € |
|  | **UKUPNI PRIHODI** | **11.163.617,95 €** | **13.352.461,72 €** | **2.512.558,18 €** | **7.750.000,00 €** |
| 1.3. | Grantovi za realizaciju projekata ZKF | $0.00 |   |   | $120.000,00 |
|   |   | 0.00 € |   |   | 110.000,00 € |
| 1.4. | GEF - biodiverzitet | 350.000,00 € |   |   |   |
| 1.5. | Prilivi po osnovu programa za podsticanje energetske efikasnosti  | 11.500.000,00 € |   |   |   |
| 1.6. | Prilivi po osnovu programa za podsticanje energetske efikasnosti u Pljevljima | 300.000,00 € |   |   |   |
| 1.7. | Danube Region ProgrammeESINERGY |  |  |  | 57.430,00 € |
| 1.8. | CMSR - Slovenija  |   |   |   | 1.000.000,00 € |
| 1.9. | Priliv po osnovu naknada za promet plastičnih kesa | 25.000,00 € | 50.783,77 € | 25.783,77 € | 800.000,00 € |
| 1.10. | Dug po osnovu potrazivanja |   |   |   | 2.512.558,18 € |
|   | Prenijeto stanje iz prethodne godine | 9.450.085,00 € |   |   | 28.280.805,82 € |
|  | **UKUPNI PRILIVI** | **32.463.702,95 €** |  |  | **40.510.794,00 €** |

* Projekcija priliva po osnovu eko-naknada izvršena je na osnovu izdatih rješenja i ostvarenih priliva po tom osnovu u toku 2024-te godine.
* Projekcija priliva po osnovu trgovine emisionim kreditima izvršena je na osnovu procjene potrošnje uglja.
* Sekreterijat Zelenog Klimatskog fonda (ZKF), odobrio je prijedlog projekta „Unaprjeđenje kapaciteta Nacionalne kontakt osobe u Crnoj Gori za angažovanje sa ZKF-om i jačanje strateškog plana projekata zemlje za podršku implementaciji ažuriranog Nacionalno utvrđenog doprinosa NDC 2”, broj dokumenta: DCP/2022/593, koji će sprovoditi Eko-fond. Nakon niza konsultacija sa ZKF, Prijedlog projekta je odobren novembra 2022. godine, dok je zvanična informacija za odobrenje Projekta dostavljena sredinom januara 2023. godine. Projekat je odobren u grant iznosu od 299.514,00 USD finansiran od strane ZKF, sa periodom implementacije od 12 do 18 mjeseci.
Prva tranša isplate u iznosu od 135.546,17€ uplaćena je u junu 2023. godine. Iznos sa kojim se rasplaže na kraju godine iznosi 67.741,60€, dok se u 2025. godini po ispostavljanju izvještaja i prateće dokumentacije, kao i indikatora da je potrošeno 70% prve tranše, očekuje isplata druge tranše u iznosu od 110.000,00€. Ukupan planirani iznos kojim će Eko-fond raspolagati u 2024. godini je 177.741,60€
* CMSR - Slovenija planiran je priliv u iznosu od 1.000.000,00€
* Danube Region Programme ESINERGY planiran je priliv u iznosu od 57.430,00€
* Priliv po osnovu prometa plastičnih kesa planiram je u iznosu od 800.000,00€. Projekcija priliva izvršena je na osnovu priliva poslednja tri mjeseca.
* Potraživanja iz prethodnih godina u iznosu od 2.512.558,18€.
* Prenijeto stanje iz prethodne godine odnosi se na početno stanje na tekućem računu na početku poslovne godine i iznosi 28.280.805,82€.

##  III PLAN ODLIVA

Odlivi su usklađeni sa očekivanim obimom posla i potrebom blagovremenog izvršavanja programskih aktivnosti Eko-fonda i isti su planirani na osnovu detaljne procjene izdataka koji su neophodni za rad, odnosno ostvarivanje zadataka utvrđenim Programom rada za 2025. godinu.

Ukupni odlivi planirani su u iznosu od **38.282.810,00€,** dok je struktura projektovanih odliva za redovno poslovanje data u Tabeli br. 2.

|  |  |
| --- | --- |
| Tabela 2: Pregled odliva[[2]](#footnote-2) |   |
| Pozicija | Naziv pozicije | Planirano |
| 10 | RASHODI | 0 |
| 20 | 1. INVESTICIONA ULAGANJA I TEKUĆE ODRŽAVANJE | 108.000,00 |
| 30 | 1.1. Nabavka osnovnih sredstava | 103.000,00 |
| 40 | 1.1.1. Nabavka računarske opreme za nove zaposlene | 10.000,00 |
| 50 | 1.1.2. Nabavka ostale opreme za zaposlene | 5.000,00 |
| 60 | 1.1.3. Nabavka vozila | 50.000,00 |
| 70 | 1.1.4. Licence | 3.000,00 |
| 80 | 1.1.5. Nabavka kancelarijske opreme | 35.000,00 |
| 90 | 1.2. Tekuće održavanje | 5.000,00 |
| 100 | 1.2.1. Tekuće održavanje tehničke opreme | 5.000,00 |
| 110 | 2 RASHODI TEKUĆEG POSLOVANJA | 37.448,608 |
| 120 | 2.1. Troškovi materijala | 45.000,00 |
| 130 | 2.1.1. Troškovi kancelarijskog materijala | 20.000,00 |
| 140 | 2.1.2. Troškovi materijala za održavanje higijene | 5.000,00 |
| 150 | 2.1.3. Troškovi goriva | 10.000,00 |
| 160 | 2.1.4. Troškovi električne energije | 5.000,00 |
| 170 | 2.1.5. Ostali troškovi materijala | 5.000,00 |
| 180 | 2.2. Troškovi zarada i naknada zarada | 670.285,00 |
| 190 | 2.2.1. Troškovi neto zarada | 432.000,00 |
| 200 | 2.2.2. Troškovi poreza i doprinosa na teret zaposlenog | 111.500,00 |
| 210 | 2.2.3. Troškovi doprinosa na teret poslodavca | 33.785,00 |
| 220 | 2.2.4. Troškovi naknada po ugovoru o djelu | 40.000,00 |
| 230 | 2.2.5. Troškovi naknada članovima odbora direktora | 25.000,00 |
| 240 | 2.2.6. Naknade troškova zaposlenima na službenom putu | 23.000,00 |
| 250 | 2.2.7. Pomoći i ostale isplate zaposlenima po Kolektivnom Ugovoru | 5.000,00 |
| 260 | 2.3. Troškovi proizvodnih usluga | 36.523,323 |
| 270 | 2.3.1. Troškovi PTT usluga | 20.000,00 |
| 280 | 2.3.2. Troškovi za usluge održavanja nematerijalne imovine | 2.500,00 |
| 290 | 2.3.3. Troškovi za usluge održavanja opreme | 10.000,00 |
| 300 | 2.3.4. Troškovi zakupnina poslovnih prostorija | 45.000,00 |
| 310 | 2.3.5. Troškovi marketinga | 30,000,00 |
| 320 | 2.3.6. Rashodi za realizaciju projekata | 36.415,823 |
| 330 | 2.4. Nematerijalni troskovi | 169.000,00 |
| 340 | 2.4.1. Troškovi neproizvodnih usluga- notarske, advokatske usluge, revizije FI, usluge angažo | 75.000,00 |
| 350 | 2.4.2. Troškovi stručnog obrazovanja zaposlenih | 10.000,00 |
| 360 | 2.4.3. Troškovi stručnih publikacija | 3.000,00 |
| 370 | 2.4.4. Ostale neproizvodne usluge | 7.000,00 |
| 380 | 2.4.5. Troškovi reprezentacije | 30.000,00 |
| 390 | 2.4.6. Premije osiguranja, nekretnine, postrojenja i oprema | 5.000,00 |
| 400 | 2.4.7. Premije za obavezno osiguranje zaposlenih | 8.000,00 |
| 410 | 2.4.8. Troškovi platnog prometa (provizije i dr.) | 10.000,00 |
| 420 | 2.4.9. Troškovi ostalih poreza | 1.000,00 |
| 430 | 2.4.10. Ostale usluge | 20.000,00 |
| 440 | 2.5. Rashodi kamata | 1.000,00 |
| 450 | 2.5.1. Rashodi kamata po finansijskom lizingu | 1.000,00 |
| 460 | 2.6. Ostali rashodi | 40.000,00 |
| 470 | 2.6.1. Sponzorstva | 25.000,00 |
| 480 | 2.6.2. Donacije | 15.000,00 |
| 490 | 3. OBAVEZE IZ PRETHODNE POSLOVNE GODINE | 726.202,00 |
| 500 | 3.1. Ostale obaveze iz poslovanja | 5.133,00 |
| 510 | 3.2. Rezervisana sredstva povodom sudskih sporova | 71.069,00 |
| 520 | 3.3. Rezervisana sredstava po osnovu prigovora Korisnika | 100.000,00 |
| 530 | 3.4. Obaveze za porez na dobit za 2024. godinu | 550.000,00 |
| 540 |  UKUPNI RASHODI | 38.282,810 |
| 550 | 4. OBAVEZA ZA POREZ NA DOBIT | 1,095.000,00 |
| 560 | 5. STANJE NA KRAJU GODINE | 268.397,00 |

U strukturi planiranih odliva u 2025. godini najznačajniju stavku predstavljaju rashodi proizvodnih usluga **36.523.323,00€** (95,41% u odnosu na ukupne rashode) od čega rashodi za realizaciju projekata iznose **36.415.823,00€** (95,13% u odnosu na ukupne rashode).

U cilju dobijanja mišljenja vezanog za priznavanje rashoda za realizaciju projekata u smislu Zakona o porezu na dobit pravnih lica, Eko-fond se u više navrata obratio Ministarstvu finansija. Predmet obraćanja Ministarstvu je činjenica da je ovo Društvo osnovano s ciljem finansiranja pripreme, sprovođenja i razvoja programa, projekata i sličnih aktivnosti u oblasti očuvanja, održivog korišćenja, zaštite i unaprjeđivanja životne sredine, energetske efikasnosti i korišćenja obnovljivih izvora i energije na državnom i lokalnom nivou, i da se Eko-fond finansira putem naknada koje kroz pojedinačni akt obveznicima određuje nadležan organ, a koje naknade predstavljaju prihod Eko-fonda.

Dopis broj 03-011/23-34/1 poslat je 12.01.2023. godine Ministarstvu finansija sa ciljem da se obrazloži jos jednom stav Eko-fonda i sagleda zahtjev koji je upućivan i ranije. U odgovoru Ministarstva finansija od 23.01.2023. godine (broj 07-490/29-184/2) navedeno je da „ zahtjev Eko-fonda, da se prilivi i odlivi sredstava prikupljeni od emisionih kredita iskazuju samo u Bilansu stanja zaduženjem određenog prelaznog knjigovodstvenog računa, odnosno da se predmetna sredstva ne iskazuju u Bilansu uspjeha, **nije opravdan** jer isti nije u skladu sa Zakonom o računovodstvu, MRS i MSFI. Takođe, nije nam poznato postojanje adekvatnog uporišta u zakonskim i drugim propisima, kojima je regulisano poslovanje Fonda, da se ovo pitanje tretira na način kako je predloženo od strane Eko-fonda”. Kao zaključak navodi se da „obveznik poreza na dobit će prilikom izračunavanja svoje oporezive dobiti, priznati prihode i rashode u iznosima utvrđenim bilansom uspjeha koji je sastavljen u skladu sa zakonom kojim se uređuje računovodstvo, odnosno u skladu sa međunarodnim računovodstvenim standardima MRS, izuzev prihoda i rashoda za koje je ovim zakonom propisan drugačiji poreski tretman.

S obzirom na gore navedeno planirani su rashodi po osnovu poreza na dobiti i isti su iskazani u strukturi rashoda.

## **INVESTICIONA ULAGANJA I TEKUĆE ODRŽAVANJE**

* 1. **Planirana sredstva za nabavku osnovnih sredstava iznose 103.000,00€.**
		1. Planirana je i nabavka računara, mobilnih i fiksnih uređaja za zaposlene u ukupnom iznosu od 10.000,00€.
		2. Nabavka ostale opreme/inventara za zaposlene u iznosu od 5.000,00€.
		3. Eko-fond planira nabavku vozila sredstvima predvidjenih projektom radi lakšeg i efikasnijeg funkcionisanja zaposlenih prilikom realizacije projektnih zadataka u iznosu od 50.000,00€.
		4. Uslijed širenja poslovnih aktivnosti planirana je nabavka dodatnih licenci za računovodstveni softver koji koristi Eko-fond, u iznosu od 3.000,00€.
		5. Iznos od 35.000,00€ će se iskoristiti za opremanje poslovnih prostorija i nabavku kancelarijskog namještaja.
	2. **Sredstva neophodna za održavanje opreme planirana su iznosu 5.000,00€.**

Tekuće održavanje tehničke opreme planirano je na osnovu izdataka na održavanju tehničkih sistema u kancelarijama u kojima se vrši osnovna djelatnost u ukupnom iznosu od 5.000,00€.

## **RASHODI TEKUĆEG POSLOVANJA**

* 1. **Troškovi materijala** planirani su u ukupnom iznosu od **45.000,00€.** Projektovani su na osnovu izdataka za materijal u toku 2024. godine uvećanih srazmjerno očekivanom obimu posla u 2025. godini, i obuhvataju:
		1. Troškove kancelarijskog materijala u iznosu od 20.000,00€;
		2. Trošak materijala za održavanje higijene u iznosu od 5.000,00€;
		3. Troškove za gorivo u iznosu od 10.000,00€;
		4. Troškove električne energije 5.000,00€;
		5. Troškove ostalog materijala u iznosu od 5.000,00€.
	2. **Troškovi zarada i naknada zarada** planirani su ukupnom iznosu od **670.285,00€.**

2.2.1.-2.2.3. Troškovi zarada po Ugovoru o radu

Pravilnikom o unutrašnjoj organizaciji i sistematizaciji za izvršenje poslova iz djelokruga rada Eko-fonda, planiran je 41 izvršilac. Zaključno sa 12/2024 zaposleno je 22 lica koji imaju Ugovor o radu na neodređeno vrijeme, 2 lica koji imaju Ugovor o radu na određeno vrijeme, dok je sa Izvršnim direktorom radni odnos zasnovan do isteka mandata. Plan za 2025. godinu je da se dodatno zaposljavaju lica u skladu sa potrebama i obimom posla. Na osnovu toga ukupni izdaci po osnovu zarada planirani su iznosu od 577.285,00€.

2.2.4. Troškovi naknada po osnovu Ugovora o djelu

Ukupna sredstva za isplatu naknada po osnovu Ugovora o djelu planirala su u ukupnom iznosu od 40.000,00€.

2.2.5. Troškovi naknada članovima Odbora direktora

Bruto naknade za predsjednika i članove Odbora direktora planirane su u ukupnom godišnjem iznosu od 25.000,00€.

2.2.6. Troškovi naknada zaposlenima na službenom putu

Troškovi naknada zaposlenima na službenom putu koji čine troškove službenih putovanja u zemlji i inostranstvu (prevoz, smještaj, dnevnice i putno osiguranje), predviđeni su u iznosu od 23.000,00€.

2.2.7. Pomoći i ostale isplate zaposlenima po Kolektivnom ugovoru

U slučaju nastanka obaveze da se zaposlenom isplati neka od naknada garantovanih Kolektivnim ugovorom, planiran je iznos od 5.000,00€.

* 1. **Troškovi proizvodnih usluga**

Troškovi proizvodnih usluga iskazani su u ukupnom iznosu od **36.415.823,00€** i obuhvataju:

* + 1. Troškove PTT usluga u iznosu od 20.000,00€, koji obuhvataju troškove fiksne i mobilne telefonije, interneta, slanja pošte i slično.
		2. Troškovi usluga održavanja nematerijalne imovine u odnosu od 2.500,00€, a odnose se na održavanje i nadogradnju licence za računovodstveni softver.
		3. Troškovi za usluge održavanja opreme odnose se na održavanje vozila koje je uzeto putem finansijskog lizinga, održavanje novih vozila, kao i opreme u kancelarijama planirani su u iznosu od 10.000,00€.
		4. Troškovi zakupnina poslovnih prostorija planirani su u iznosu od 45.000,00€.
		5. Troškovi marketinga planirani su u iznosu od 30.000,00€. Planirana sredstva će se iskoristiti za promociju planiranih projekata. Planirano je da se promocije vrše putem televizijskih emitera, društvenih mreža, kao i putem veb-portala. Uzimajući u obzir da Eko-fond raspisuje javne konkurse od ključnog je značaja da se javnost informiše o svim detaljima i benefitima planiranih projekata.
		6. Rashodi za realizaciju projekata utvrđeni su na osnovu Programa rada za 2025. godinu i iznose 6.205.000,00€ od priliva aukcije, medjunarodna saradnja u iznosu od 1.167.430,00€, prenijeta sredstva za realizaciju projekata u iznosu od 29.043.393,38€. (ukupan iznos 36.415.823,00€)

U tabeli u nastavku prikazan je pregled projekata podijeljenih po službama:

|  |  |  |
| --- | --- | --- |
| **Redni broj** | **Naziv projekta (Životna sredina)** | **Budžet projekta** |
| ***3.1.1*** | ***Javni konkurs za dodjelu bespovratnih sredstava (subvencija) jedinicama lokalnih samouprava za realizaciju projekta uklanjanja otpada odbačenog u životnu sredinu (tzv. „divlje deponije”)*** |  400.000,00  |
| ***3.1.2*** | ***Javni konkurs za dodjelu bespovratnih sredstava (subvencija) jedinicama lokalne samouprave za projektovanje, uređenje i održavanje zelenih površina*** | 300.000,00 |
| ***3.1.3*** | ***Javni konkursi za dodjelu bespovratnih sredstava (subvencija) za realizaciju projekta nabavke komunalne opreme i uređaja za upravljanje otpadom*** |  1.000.000,00  |
| ***3.1.4*** | ***Unaprjeđenje katastra zagađivača životne sredine(II FAZA) i integracija u Informacioni sistem zaštite životne sredine i razvoj djelatnosti Eko-fonda*** |  1.245.000,00 |
| ***3.1.5*** |  ***Prikupljanje vozila van upotrebe sa teritorije Crne Gore*** |  100.000,00  |
| ***3.1.6*** | ***Projekat sakupljanja elektricnog/elektronskog otpada iz domacinstva*** |  400.000,00  |
| ***3.1.7*** | ***Unapredjenje infrastrukture vodosnabijevanja, ocuvanja vodoizvorista i zastite zivotne sredine u LS*** |  680.000,00  |
| **Ukupno ZŽS** |  **4.625.000,00** |
|  |  |  |
| **Redni broj** | **Naziv projekta (EE)** | **Budžet projekta** |
| ***3.2.1*** | ***Podsticaji za unapredjenje e-mobilnosti u Crnoj Gori*** |  100.000,00  |
| ***3.2.2*** | ***Javni konkurs za dodjelu bespovratnih sredstava (subvencija) za nabavku energetski efikasnih uređaja u domaćinstvima*** |  400.000,00  |
| ***3.2.3*** | ***Podsticaji za primjenu mjera energetske efikasnosti u domaćinstvima i privredi*** |  760.000,00  |
| ***3.2.4*** | ***Podsticaji za primjenu mjera energetske efikasnosti u javnom sektoru*** |  200.000,00  |
| ***3.2.5*** | ***Modernizacija javne rasvjete i označavanje objekata u okviru kompleksa Kliničkog centara Crne Gore*** |  120.000,00  |
| **Ukupno EE** |  **1.580.000,00**  |
|   |   |   |
|   |  |   |
|  |   |   |
| **Redni broj** | **Naziv projekta (Međunarodna služba)** | **Budžet projekta** |
| ***1*** | ***Grant ZKF (Improving capacities of the National Focal Point in Montenegro for the engagement with the GCF and strengthening of the country's strategic project pipeline to support the implementation of the updated Nationally Determined Contribution (NDC 2))-grant*** |  110.000,00 |
| ***2*** | ***Saradnja Javnog Fonda za zaštitu životne sredine Republike Slovenije i Eko-fonda***  | 1.000.000,00 |
| ***3*** | ***Danube Region Programme******ESINERGY*** | 57.430,00 |
| 4 | ***Finansiranje izrade projektne dokumentacije za realizaciju infrastrukturnih projekata*** | 500.000,00 |
| ***UKUPNO*** |  **1.167.430,00** |

* 1. **Nematerijalni troškovi**

Nematerijalni troškovi planirani su ukupnom iznosu od **169.000,00€** i odnose se na:

* + 1. Troškovi neproizvodnih usluga: notarske, advokatske usluge, usluge revizije finansijskih iskaza, usluge angažovanja agencija za usluge marketinga i dizajna i sl u ukupnom iznosu od 75.000,00€.

Po osnovu Ugovora o pružanju advokatskih usluga planiran je mjesečni iznos od 1.452,00€, odnosno na godišnjem nivou iznos od 17.424,00€.

Po potrebi biće angažovane i stručne konsultantske kompanije koje će pružati tehničku podršku pri realizaciji projektnih aktivnosti, isključivo za usluge za koje Eko-fond nema ekspertizu.

* + 1. Troškovi stručnog usavršavanja zaposlenih planirani su u iznosu od 10.000,00€.
		2. Troškovi stručnih publikacija planirani su u iznosu od 3.000,00€.
		3. Ostale neproizvodne usluge poput održavanje veb-sajta, nadogradnja veb-sajta, održavanje domena, google naloga i slično, planirane su ukupnom iznosu 7.000,00€.
		4. Troškovi reprezentacije planirani su u iznosu od 30.000,00€, a odnose se nabavku za potrebe kancelarije, i ostale troškove reprezentacije.
		5. Troškovi premije osiguranja vozila, nekretnine, postrojenja 5.000,00€
		6. Troškovi premija obaveznog osiguranja zaposlenih 8.000,00€
		7. Troškovi platnog prometa u iznosu od 10.000,00€
		8. Troškovi ostalih poreza u iznosu od 1.000,00€
		9. Ostale usluge u iznosu od 20.000,00€.
	1. **Rashodi kamata**
		1. Podrazumijevaju izdatke za kamate po osnovu Ugovora o finansijskom lizingu za nabavku opreme (vozila), potpisanog 31.12.2020. godine. Planirani iznos je 1.000,00€
	2. **Ostali rashodi**

Ostali rashodi planirani su u ukupnom iznosu od **40.000,00€** i odnose se na:

2.6.1. Sponzorstvo – Izdaci za sponzorstva planirani su u iznosu od 25.000,00€. Kroz ovaj vid izdataka Eko-fond će podsticati ekološki prihvatljive projekte, a ujedno i promovisati svoje projekte planirane za 2025. godinu.

2.6.2. Donacije – Kao društveno odgovorna firma Eko-fond će takođe izdvojiti 15.000,00€ za donacije inicijativama koje imaju za cilj povećanje svijesti javnog mnjenja kada su u pitanju zaštita životne sredine i energetska efikasnost.

## **OBAVEZE IZ PRETHODNE POSLOVNE GODINE**

**3.1. Ostale obaveze iz poslovanja**

Za Ugovor o finansijskom lizingu za nabavku opreme (vozila), potpisanog 31.12.2020. godine preostali dug u iznosu od 5.133,00€ isplatiće se u ovoj godini.

**3.2.** **Rezervisana sredstva povodom sudskih sporova**

Po osnovu sudskih sporova rezervisana su sredstva u iznosu od 71.069,00€. Rezervisanje povodom sudskog spora sa prethodnim Izvršnim direktorom koji se vodi kod nadležnog suda i rezervisanje za spor koji je u toku, a vodi se izmedju Eko fonda i bivše zaposlene.

**3.3. Rezervisana sredstva po osnovu prigovora Korisnika**

Po osnovu mogućih prigovora Korisnika rezervisali smo sredstva u iznosu od 100.000,00€.

**3.4. Obaveze za porez na dobit za 2024. godinu**

Iznos od 550.000,00€ biće iskorišćen za izmirenje Poreza na dobit za 2024. godinu.

## **OBAVEZA ZA POREZ NA DOBIT**

Sredstva u iznosu od 1.095.000,00€ neće se iskoristiti za realizaciju projekata u 2025. godini, već će u tom iznosu biti plaćen porez na dobit (obaveza za plaćanje dospijeva u martu 2026. godine)

## **STANJE NA KRAJU GODINE**

Iznos od 268.397,00€ iskoristiće se za finansiranje poslovnih aktivnosti u prvom kvartalu 2026. godine.

## IV REALIZACIJA FINANSIJSKOG PLANA

Za realizaciju Finansijskog plana za 2025. godinu, odgovoran je Izvršni direktor Eko-fonda. Izvršni direktor prijedlog Finansijskog plana dostavlja Odboru direktora, koji ga usvaja uz prethodnu saglasnost Osnivača.

Raspored sredstava po ovom planu vršiće se u skladu sa donijetim odlukama, Programom i planom rada, utvrđenim kriterijumima i mjerilima, zaključenim ugovorima i drugim aktima koje donosi Eko-fond u skladu sa zakonom, u cilju ostvarivanja nadležnosti i funkcijeV ZAVRŠNA ODREDBA

Predlog Finansijskog plana za 2025. godinu dostavlja se Osnivaču na razmatranje i davanje saglasnosti.

1. Planirani prilivi u 2025-toj godini [↑](#footnote-ref-1)
2. Planirani odlivi u 2025-toj godini [↑](#footnote-ref-2)